laion/Wikipedia-Exotic huggingface dataset:
দি বাডস্ রেসিডেনসিয়্যাল মডেল স্কুল এন্ড কলেজ

দি বাডস্‌ রেসিডেনসিয়্যাল মডেল স্কুল এন্ড কলেজ মৌলভীবাজার জেলার শ্রীমঙ্গল উপজেলায় অবস্থিত একটি উচ্চ মাধ্যমিক শিক্ষাপ্রতিষ্ঠান। ১৯৭৮ সালে শ্রীমঙ্গলের অন্যতম বৃহৎ এই শিক্ষাপ্রতিষ্ঠানটি স্থাপিত হয়। ৬.৭৫ একর বিস্তৃত জায়গার ওপর এ শিক্ষাপ্রতিষ্ঠানটি স্থাপিত। আয়তনের দিক দিয়ে এটি শ্রীমঙ্গল উপজেলার বৃহত্তম শিক্ষাপ্রতিষ্ঠান। এই শিক্ষাপ্রতিষ্ঠান বরাবরই সিলেট শিক্ষা বোর্ডের শির্ষস্থানে থাকে। দি বাডস রেসিডেনসিয়াল মডেল স্কুল এন্ড কলেজ ২০১৩ সালের এস এস সি পরীক্ষায় সিলেট শিক্ষা বোর্ডের সপ্তম স্থান অধিকার করেছিল ও মৌলভীবাজার জেলার প্রথম হয়েছিল। ২০১০ সালে এই কলেজ সিলেট শিক্ষা বোর্ডে ষষ্ঠ হয় ও মৌলভীবাজার জেলায় প্রথম হয়। বর্তমানে লে. কমান্ডার জাফর আহমদ বিএন (অব.) এই কলেজের অধ্যক্ষ হিসেবে দায়িত্ব পালন করছেন। দি বাডস্ রেসিডেনসিয়্যাল মডেল স্কুল এন্ড কলেজ শ্রীমঙ্গল সদর ইউনিয়নের কলেজ রোডের শেষ প্রান্তে ৬.৭৫ একর জায়গা জুড়ে অবস্থিত। যার ৩.১০ একর প্রাচীর ঘেরা। এর দক্ষিণের প্রাচীরের ওপর দিকে রয়েছে শ্রীমঙ্গল সরকারি কলেজ। এবং দেড় মিনিট দূরত্বে গাউসিয়া সুন্নিয়া শফিকিয়া মাদরাসা। কিন্তু আয়তনের দিক দিয়ে দি বাডস্ রেসিডেনসিয়্যাল মডেল স্কুল এন্ড কলেজ এই সকল শিক্ষাপ্রতিষ্ঠান থেকে বৃহৎ। এর ক্যাম্পাসের বিভিন্ন ব্লকসমূহের মধ্যে অন্তর্ভুক্ত রয়েছে অধ্যক্ষের কার্যালয়, উপাধ্যক্ষের কার্যালয়, শিক্ষক মিলনায়তন, অভিভাবক মিলনায়তন, অফিস সহকারী কার্যালয়, ইংলিশ মিডিয়াম ভবন, কলেজ অডিটোরিয়াম, খেলার মাঠ, বাস্কেটবল কোর্ট ইত্যাদি। কিন্তু এই শিক্ষাপ্রতিষ্ঠানের সুবিন্যস্ত ক্যাম্পাসের বাইরে রয়েছে বিশাল ময়লার স্তুপ। গোটা শ্রীমঙ্গল পৌরসভার আবর্জনা এই অঞ্চলে এনে ফেলা হয়। তবে ৩ টি বৃহৎ শিক্ষাপ্রতিষ্ঠানের এই এলাকা থেকে আবর্জনা সরানোর প্রক্রিয়া অব্যাহত রয়েছে। "সিলেট বোর্ডে সেরা ২০"। প্রথম আলো। সংগ্রহের তারিখ ২০১৮-০৯-১৭। [স্থায়ীভাবে অকার্যকর সংযোগ] "বাডস, সরকারি কলেজ, গাউসিয়া মাদ্রাসার তীব্র প্রতিবাদ"। মানবজমিন। সংগ্রহের তারিখ ২০১৮-০৯-১৫।  "শ্রীমঙ্গলে শিক্ষাপ্রতিষ্ঠানের সামনে আবর্জনা"। তালাশ বার্তা। ২০১৭-০১-১০ তারিখে মূল থেকে আর্কাইভ করা। সংগ্রহের তারিখ ২০১৮-০৯-১৫।  "শ্রীমঙ্গলে স্বনামধন্য তিনটি শিক্ষাপ্রতিষ্ঠানের সামনে ময়লার ভাগাড়"। bdmorning। সংগ্রহের তারিখ ২০১৮-০৯-১৫।
চাঁচড়া রাজবাড়ির দশমহাবিদ্যার মন্দির

বাংলায় মধ্যযুগীয় সভ্যতা-সংস্কৃতি ও পুরাকীর্তির অন্যতম নিদর্শন হল যশোর চাঁচড়ার দশমহাবিদ্যা বাড়ির মন্দির। যশোরের রাজা শুকদেব রায়ের রাজত্বকালে তার আনুকূল্যে চাঁচড়া রজিবাড়ি সংলগ্ন জমিতে ১৭২৯ সালে দুর্গানন্দ ব্রহ্মচারী নামে এক রাঢ়ীয় ব্রাহ্মণ কর্তৃক দশমহাবিদ্যা মন্দির নির্মিত হয়।মন্দিরে মূলত কালী, তারা, ষোড়শী, ভূবনেশ্বরী, ভৈরবী, ছিন্নমস্তা, ধূমাবতী, বগলা, মাতঙ্গী এবং কমলাত্নিকা এই দশটি মূর্ত্তি দশমহাবিদ্যা রূপে প্রতিষ্ঠিত থাকলেও তারসঙ্গে অন্যান্য দেব মূর্ত্তিও বিদ্যমান ছিল। পশ্চিমের মন্দিরে ছিল কৃষ্ণ, রাধিকা, রাম, সীতা, লক্ষণ হনুমান ও শীতলার বিগ্রহ। মন্দিরের পূর্বদিকে ভোগগৃহ ও দক্ষিণ দিকে নহবৎখানা ছিল। নহবৎখানার নীচ দিয়ে মন্দির প্রাঙ্গনে যাওয়ার জন্য় সদর দ্বার ছিল। পরবর্তীকালে রাজা শ্রীকন্ঠ রায় দশমহাবিদ্যার সেবা ও অতিথি সৎকারের জন্য আট হাজার টাকা আয়ের ভূসম্পত্তি দেবোত্তর করে দেন। কথিত আছে চাঁচড়া গ্রামের বাসিন্দা ভরদ্বাজগোত্রীয় ব্রাহ্মণ দুর্গারাম মুখোপাধ্যায়, ব্রহ্মচারী হলে তার নাম হয় দুর্গানন্দ। ধার্মিক দুর্গানন্দ ভারতবর্ষের বিভিন্ন জায়গায় তীর্থ ভ্রমণ করেছিলেন। কিন্তু কোথাও দেবী ভগবতী ও দশবিধ মহামূর্তির একত্র সমাবেশ দেখতে পান নি। তাই তিনি নিজে মহাবিদ্যার মূর্তি প্রতিষ্ঠা করার জন্য সংকল্পবদ্ধ হন। এ ব্যাপারে তিনি চাঁচড়ার রাজা শুকদেবের অনুগ্রহ লাভ করেন। রাজা শুকদেব নিজে যাবতীয় ব্যায়ভার বহন করতে চাইলেন। দুর্গানন্দ ব্রহ্মচারী উপযুক্ত সূত্রধর জোগাড় করে নিজের বসত বাড়ীর এক প্রকান্ড নিম বৃক্ষ থেকে বিগ্রহগুলি প্রস্তুত করিয়েছিলেন। মন্দিরের ছাদ সমতল। এই মন্দির গনেশ, সরস্বতী, কমলা, ভূবনেশ্বরী, জগদ্বাত্রী, ষোড়শী, মহাদেব, কালী, তারা, ভৌরবী, ছিন্নমস্তা, মাতঙ্গী , ভৈরব ও ধূমাবতী প্রভৃতি ষোলটি বিগ্রহ দশমহাবিদ্যা মন্দিরে ছিল।
গিটহোর্ন

গিটহোর্ন (ওলন্দাজ উচ্চারণ: [ˈɣitɦoːrn]) নেদারল্যান্ডের ওভেরিসসেল প্রদেশের একটি শহর। এই শহরের জনসংখ্যা মাত্র ২৬২০ জন। শহরটি স্টেনউইজকারল্যান্ড পৌরসভায় অবস্থিত, যা স্টেনউইজক থেকে ৫ কিমি দক্ষিণ-পশ্চিমে। গিটহোর্নকে প্রায়ই "ছোট ভেনিস" বা " নেদারল্যান্ডসের ভেনিস" হিসাবে উল্লেখ করা হয়। গিটহোর্ন পুর্বে পথচারীদের বিশ্রামের জন্য ব্যবহার করা হতো। তবে এখন এর পরিচয় ভিন্ন হয়ে উঠেছে। এই ছোট্ট জায়গাটি স্থানীয় ভাবে বিখ্যাত হয়ে ওঠে এর প্রাকৃতিক সৌন্দর্য্যের কারণে। ১৯৫৮ সালের এর খ্যাতি আরো ছড়িয়ে যায়, যখন বিখ্যাত ডাচ চলচ্চিত্র নির্মাতা বার্ট হান্সত্রা তার বিখ্যাত কমেডি চলচ্চিত্র ফ্যানফেয়ার  এর চিত্রধারন গিটহোর্নে করেন। গিটহোর্নের পুরনো অংশে কোন রাস্তা ছিলো না, যদিও একটি সাইকেল চলাচলের পথ অবশেষে যোগ করা হয়েছে। সমস্ত পরিবহন পানিপথে সম্পন্ন করা হতো। গিটহোর্নে প্রচুর নদী ও খাল দীর্ঘ পানিপথ তৈরী করেছে। গিটহোর্ন পূর্বে একটি পৃথক পৌরসভা ছিল। ২০০১ সালে স্টেনউইজকের সাথে এর একত্রীকরণ হয়। মুলত পর্যটননগরী হিসেবে গিটহোর্ন বিখ্যাত হলেও এর পুরাতন অংশে পর্যটনের প্রভাব অনেক কমই পড়েছে। এই শহরে এখনও সম্পূর্ণরূপে সমস্ত খাল ও নদীতে প্রবেশযোগ্য নৌকায় করে এক জায়গা থেকে আরেক জায়গায় যাওয়া হয়। তাই সাধারণভাবে একে উত্তরের ভেনিস বা ভেনিস অব নেদারল্যান্ডস. বলা হয়ে থাকে। গিটহোর্নে অপ্রশস্ত খালগুলোর ওপর সর্বমোট ১৮০টি সেতু আছে। চীনা পর্যটকদের কাছে স্থানটি খুব জনপ্রিয়। প্রতি বছর প্রায় ২ লক্ষ চীনা পর্যটক এখানে বেড়াতে আসে। বিজ্ঞাপন van der Meer এবং Onno Boonstra, টেমপ্লেট:Repertorium Nederlandse Gemeenten "Giethoorn travel guide"। ২০১২-০৭-২৮ তারিখে মূল থেকে আর্কাইভ করা। সংগ্রহের তারিখ ২০০৮-০৬-২০।  "Photos from Giethoorn, Venice of the Netherlands"। ২০০৮-০৪-২৩ তারিখে মূল থেকে আর্কাইভ করা। সংগ্রহের তারিখ ২০০৮-০৬-২০।  "Holland.com Giethoorn guide"। সংগ্রহের তারিখ ২০১৪-০২-১১।  ডাচ: Chinezen in Nederland, Connexion
ভেনিস চলচ্চিত্র উৎসব

ভেনিস চলচ্চিত্র উৎসব (ইতালীয়: Mostra Internazionale d'Arte Cinematografica) বিশ্বের প্রাচীনতম চলচ্চিত্র উৎসব। ১৯৩২ সালে কাউন্ট জুজেপ্পে ভল্পি-এর হাত ধরে "Esposizione Internazionale d'Arte Cinematografica" নামে এর প্রচলন শুরু হয়, সেই থেকে প্রতি বছর আগস্ট এর শেষে অথবা সেপ্টেম্বর এর শুরুতে ভেনিসের লিডো দ্বীপে এই উৎসব উদযাপিত হয়ে আসছে। Lungomare Marconi অঞ্চলের ঐতিহাসিক Palazzo del Cinema থিয়েটারে বাছাই প্রদর্শনী অনুষ্ঠিত হয়। কান চলচ্চিত্র উৎসব ও বার্লিন আন্তর্জাতিক চলচ্চিত্র উৎসব এর পাশাপাশি এটি বিশ্বের সর্বাধিক মর্যাদাপূর্ণ চলচ্চিত্র উৎসবগুলোর মধ্যে একটি। এটি ভেনিস বিয়েনিয়াল এর একটি অংশ। উৎসবের প্রধান পুরস্কারসমূহের মধ্যে রয়েছে গোল্ডেন লায়ন (ইতালীয়ঃ Leone d'Oro), যা প্রদর্শনীর শ্রেষ্ঠ চলচ্চিত্রের জন্য প্রদান করা হয়; সিলভার লায়ন (ইতালীয়ঃ Leone d'Argento), যা প্রদর্শনীর শ্রেষ্ঠ পরিচালককে প্রদান করা হয়; এবং ভল্পি কাপ (ইতালিয়ঃ Coppa Volpi), যা শ্রেষ্ঠ অভিনেতা এবং অভিনেত্রীকে প্রদান করা হয়। ২০০২ সালে স্রোতের বিপরীতে চলা শ্রেষ্ঠ চলচ্চিত্রের জন্য "স্যান ম্যাক্রো পুরস্কার" নামে অপর একটি পুরস্কার প্রদান চালু হয়। ভেনিস চলচ্চিত্র উৎসবের প্রথম সংস্করণ অনুষ্ঠিত হয় ১৯৩২ সালে ৬ থেকে ২১ আগস্ট। ১৯৩৫ সাল থেকে ওত্তাভিও ক্রোজের পরিচালনায় প্রতি বছর এই উৎসব অনুষ্ঠিত হয়ে আসছে। এই বছর শ্রেষ্ঠ অভিনয়ের পুরস্কারে নাম পরিবর্তন করে রাখা হয় ভল্পি কাপ। ১৯৩৬ সালে প্রথমবারের মত আন্তর্জাতিক জুরি কর্তৃক মনোনয়ন দেওয়া হয় এবং ১৯৩৭ সালে লুইজি কোয়াগ্লিয়াতার নকশাকৃত নিউ সিনেমা প্যালেসে এই উৎসবের উদ্বোধন হয়। গোল্ডেন লায়ন (Leone d'Oro) - শ্রেষ্ঠ চলচ্চিত্রের জন্য প্রদত্ত উৎসবের সর্বোচ্চ পুরস্কার। সিলভার লায়ন (Leone d'Argento) - শ্রেষ্ঠ পরিচালকের জন্য প্রদত্ত পুরস্কার। গ্র্যান্ড জুরি পুরস্কার - দ্বিতীয় শ্রেষ্ঠ চলচ্চিত্রের জন্য প্রদত্ত পুরস্কার। ভল্পি কাপ (Coppa Volpi) - শ্রেষ্ঠ অভিনয়ের জন্য প্রদত্ত পুরস্কার। শ্রেষ্ঠ অভিনেতা - শ্রেষ্ঠ অভিনেতার জন্য প্রদত্ত পুরস্কার। শ্রেষ্ঠ অভিনেত্রী - শ্রেষ্ঠ অভিনেত্রী জন্য প্রদত্ত পুরস্কার। বিশেষ জুরি পুরস্কার - বিশেষ চলচ্চিত্রের জন্য বছরে একটি বা দুটি চলচ্চিত্রের জন্য প্রদত্ত পুরস্কার। গোল্ডেন ওসেয়া - শ্রেষ্ঠ চিত্রগ্রহণ, সঙ্গীত এবং চিত্রনাট্যের জন্য কারিগরী পুরস্কার। মার্সেলো মাস্ত্রোইয়ানি পুরস্কার - সম্ভাবনাময় অভিনয়শিল্পীদের জন্য প্রদত্ত পুরস্কার। স্পেশাল লায়ন - প্রদর্শিত চলচ্চিত্রের অভিনেতা বা পরিচালকের সমগ্র কাজের অবদানের জন্য পুরস্কার। চলচ্চিত্র নির্মাণের জন্য জেগার লেকোল্ট্র গ্লোরি বিভাগে পুরস্কার, জেগার লেকোল্টে (২০০৬-২০২০) এবং কারটিয়ার (২০২১-বর্তমান)-দের সহযোগিতায় সংগঠিত। সমসাময়িক চলচ্চিত্রে গুরুত্বপূর্ণ অবদান রাখা ব্যক্তিত্বদের জন্য উৎসর্গ করা হয়েছে। বিজয়ীদের তালিকা: Anderson, Ariston। "Venice: David Gordon Green's 'Manglehorn,' Abel Ferrara's 'Pasolini' in Competition Lineup"। দ্য হলিউড রিপোর্টার। সংগ্রহের তারিখ ৬ জুলাই ২০১৭।  "Addio, Lido: Last Postcards from the Venice Film Festival"। টাইম। সংগ্রহের তারিখ ৬ জুলাই ২০১৭।  Patrick Frater (৮ সেপ্টেম্বর ২০০২)। "Mullan's Magdalene Sisters wins Venice Golden Lion"।  "La Biennale di Venezia – The 30s"। ভিয়েনিয়াল। "Carnival of Venice, Portale di Venezia – The 1930s"। Carnival of Venice। সংগ্রহের তারিখ ২৯ সেপ্টেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] দাপ্তরিক ওয়েবসাইট
বয়েলের সূত্র

বয়েলের সূত্র একটি দশার সমীকরণ যা কোনো গ্যাসের আয়তন ও প্রযুক্ত চাপের মধ্যেকার সম্পর্ক প্রকাশ করে। বিজ্ঞানী বয়েল প্রদত্ব সূত্রটি হলো: স্থির তাপমাত্রায় নির্দিষ্ট ভরের কোনো গ্যাসের আয়তন ঐ গ্যাসের উপর প্রযুক্ত চাপের ব্যস্তানুপাতিক। গাণিতিক ভাবে প্রকাশের জন্য ধরা যাক, আয়তন= V এবং চাপমাত্রা= P তাহলে গাণিতিকভাবে বয়েলের সূত্রানুসারে, অতএব, "স্থির তাপমাত্রায় নির্দিষ্ট ভরের কোনো গ্যাসের চাপ এবং আয়তন এর গুণফল ধ্রুবক হবে।" অর্থাৎ, চাপ বৃদ্ধি করা হলে সমানুপাতিক ভাবে গ্যাসের আয়তন হ্রাস পাবে। একই হারে চাপ হ্রাস করা হলে সমানুপাতিক হারে গ্যাসের আয়তন বৃদ্ধি পাবে। বয়েলের সূত্রের ব্যাখ্যা :- • বয়েলের সূত্রের ধ্রুবক দুটি হল (i). গ্যাসের ভর (ii). গ্যাসের উষ্ণতা গ্যাসের ব্যাখ্যা :- মনে করি কোন নির্দিষ্ট উষ্ণতায় নির্দিষ্ট ভরের গ্যাসের P এবং আয়তন V । অতএব ঐ গ্যাসের চাপ ও আয়তনের গুণফল হবে PV । এখন ওই গ্যাসের উষ্ণতা স্থির রেখে যদি চাপ 2P করা হয় তবে বয়েলের সূত্র অনুযায়ী এর আয়তন হবে V অর্থাৎ V/2 হবে । Levine, Ira. N (1978). "Physical Chemistry" University of Brooklyn: McGraw-Hill Levine, Ira. N. (1978), p. 12 gives the original definition. 2
ঘরে বাইরে (দ্ব্যর্থতা নিরসন)

ঘরে-বাইরে (উপন্যাস), রবীন্দ্রনাথ ঠাকুর রচিত উপন্যাস। ঘরে-বাইরে (চলচ্চিত্র), এই উপন্যাসের উপর নির্ভর করে সত্যজিৎ রায় পরিচালিত চলচ্চিত্র। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ধর্মপুর ইউনিয়ন, ফেনী সদর

ধর্মপুর বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন। ফেনী সদর উপজেলার উত্তরাংশে ধর্মপুর ইউনিয়নের অবস্থান। এ ইউনিয়নের পূর্বে কাজিরবাগ ইউনিয়ন, দক্ষিণে ফেনী পৌরসভা, পশ্চিমে শর্শদি ইউনিয়ন এবং উত্তরে কুমিল্লা জেলার চৌদ্দগ্রাম উপজেলার আলকরা ইউনিয়ন ও ভারতের ত্রিপুরা প্রদেশ অবস্থিত। ধর্মপুর ইউনিয়ন ফেনী সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ। এ ইউনিয়নের গ্রামগুলো হল: ঢাকা চট্টগ্রাম হাইওয়ে ফেনীর সীমানার প্রথমে মোঃ আলী বাজার এর সংলগ্ন হাইওয়ে পূর্ব পাশে ধর্মপুর এর খেতাব প্রাপ্ত বীর মুক্তিযোদ্ধার নামে : বীর মুক্তিযোদ্ধা শহীদ আবদুস সালাম বীর সড়ক। এই সড়কের মাধ্যমে ধর্মপুর ইউনিয়ন পরিষদ হয়ে পুরো ইউনিয়ন এ যাতায়াত করতে পারবেন। এই সড়ক ধরে ফেনী জেলার পৌরসভায় যাওয়া যাবে। ধর্মপুর ইউনিয়নে উল্লেখ যোগ্য কোন খাল বা নদী নেই। ১.আমতলি বাজার। ২.আমিন উদ্দিন বাজার। ৩। মোহাম্মদ আলী বাজার। এই ইউনিয়নের মানুষ এই বাজারে বেশী যাতায়াত করেন। ১. বীর মুক্তিযোদ্ধা শহীদ আবদুস সালাম (বীর বিক্রম) - এর জন্ম ভূমি। ২.ধর্মপুর চৌধুরী বাগান বাড়ি। ৩। ধর্মপুর ঝাড়ু বাগান। ৪। বাংলাদেশ ভারত সিমান্ত লাল টিলা। ৫। ফেনী জেলার সবচেয়ে বড় গোরস্থান। ফেনী ২ আসনের সংসদ জননেতা জনাব নিজাম উদ্দিন হাজারী এমপি। জনাব শাহাদাত হোসেন শাকা ৪ নং ধর্মপুর ইউনিয়ন চেয়ারম্যান সাবেক সদস্য ৩নং ওয়ার্ড , মোঃ হোসাইন পাটোয়ারী। জননন্দিত সাবেক চেয়ারম্যান, আরজু এর নাম মূখ্য। ফেনী সদর উপজেলা ফেনী সদর থানা ফেনী জেলা
চলচ্চিত্রগ্রহণশিল্প

চলচ্চিত্রগ্রহণশিল্প, চলচ্চিত্রগ্রহণ, চলচ্চিত্র শিল্প বা চলচ্চিত্র কলা বলতে চলচ্চিত্রে চিত্র ধারণের জন্য আলোকসজ্জা এবং ক্যামেরা নির্দেশনাকে বোঝায়। একে চলচ্চিত্রতত্ত্ব, চলচ্চিত্রবিদ্যা বা চলচ্চিত্রবিজ্ঞান নামেও ডাকা হয়। ক্যামেরাকে বিশেষ দূরত্বে এবং বিশেষ কোণে স্থাপন করে এই চিত্রগ্রহণ করা হয়। চিত্রগ্রহণের সময় ক্যামেরা একই স্থানে স্থির অথবা চলমান থাকতে পারে। তাছাড়া ক্যামেরা নিজের অক্ষের উপর দু'পাশে ঘোরানো বা উপর নিচে ওঠানো নামানো হয়। চিত্রগ্রহণের সবচেয়ে সহজ সৃজনশীল পদ্ধতি হল অভিনয়শিল্পীকে ক্যামেরা অনুসরণ করা। এর ফলে ক্যামেরা এক জায়গায় স্থির না রেখে চলমান অবস্থায় চিত্রগ্রহণ করতে হয়। এ কারণে চিত্রগ্রহণে বৈচিত্র্য সৃষ্টি হয়। অভিনয়শিল্পীকে অনুসরণ করতে গেলে ক্যামেরাকে নানা চলমান যন্ত্রের উপর স্থাপন করতে হয়। যেমনঃ ট্রলি, জিব আর্ম বা ক্রেন। এছাড়া চলমান গাড়ির উপরে ক্যামেরা স্থাপন করেও চলমান অবস্থায় চিত্রগ্রহণ করা হয়ে থাকে। Spencer, D A (১৯৭৩)। The Focal Dictionary of Photographic Technologies। Focal Press। পৃষ্ঠা 454। আইএসবিএন 978-0133227192। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কেইহানশিন

কেইহানশিন (জাপানি: 京阪神) পূর্ব এশিয়ার দ্বীপরাষ্ট্র জাপানের একটি বৃহত্তর মহানগর অঞ্চল যা কিয়োতো, ওসাকা ও কোবে মহানগর এলাকাগুলির সমবায়ে গঠিত। সমগ্র কেইহানশিন অঞ্চলে ২০১০ সালে প্রায় ২ কোটি লোকের বাস ছিল। অঞ্চলটির আয়তন ১৩,০৩৩ কিমি২ (৫,০৩২ মা২). এটি বৃহত্তর টোকিও এলাকার পরে জাপানের ২য় সর্বোচ্চ জন-অধ্যুষিত পৌর অঞ্চল। এখানে জাপানের মোট জনসংখ্যার প্রায় ১৫% বাস করে। ওসাকা-কোবে নগরী সমবায়ের স্থূল আভ্যন্তরীণ উৎপাদন ২০১৫ সালে ছিল ৬৮,১০০ কোটি মার্কিন ডলার (ক্রয়ক্ষমতার সমতা অনুযায়ী)। ফলে এটি বিশ্বের সবচেয়ে উৎপাদনশীল অঞ্চলগুলির একটি এবং প্যারিস ও লন্ডনের সাথে তুলনীয়। কেইহানশিন যদি একটি দেশ হত, তাহলে এটি বিশ্বের ১৬তম বৃহত্তম অর্থনীতির অধিকারী হত। অঞ্চলটির স্থূল আভ্যন্তরীণ উৎপাদন ২০১২ সালে ছিল প্রায় ৯৬ হাজার কোটি মার্কিন ডলার। "কেইহানশিন" নামটি কিয়োতো, ওসাকা ও কোবে শহরের জাপানি কাঞ্জি অক্ষরে লেখা নামগুলি থেকে একটি করে অক্ষর নিয়ে গঠন করা হয়েছে এবং চীনা পদ্ধতিতে অক্ষরগুলির উচ্চারণ করা হয়েছে। Statistics Bureau of Japan Japan Statistics Bureau - "2010 Census", retrieved August 23, 2015 Brookings Institution report 2015, retrieved August 23, 2015 NationMaster.com
ফরাসি নবকল্লোল

ফরাসি নবকল্লোল (ফরাসি: La Nouvelle Vague লা নুভ়েল্‌ ভ়াগ্‌) ১৯৫০ ও ১৯৬০-এর দশকের কিছু ফরাসি চিত্রপরিচালকদের একটি দলের জন্য সমালোচকদের দেওয়া নাম। যদিও এটি কোন সংগঠিত আন্দোলন ছিল না, নবকল্লোলের পরিচালকেরা সকলেই সচেতনভাবে ধ্রুপদী সিনেমাটিক রূপায়ণ প্রত্যাখ্যান করেছিলেন। সম্পাদনা, উপস্থানের ধরন এবং ধারাবর্ণনার পদ্ধতি --- সবকিছুতেই তারা প্রচলিত ধারার থেকে বেরিয়ে গিয়ে নতুন কিছু তৈরি করেছিলেন। ফরাসি নবকল্লোল পরিচালকদের মধ্যে আছেন জঁ-লুক গদার, ফ্রঁসোয়া ত্রুফো, এরিক রোমার, ক্লোদ শাব্রল এবং জাক রিভেত। এরা সবাই বিখ্যাত চলচ্চিত্র ম্যাগাজিন কাইয়ে দু সিনেমা (Cahiers du cinéma)-তে লিখতেন। চলচ্চিত্র তাত্ত্বিক অঁদ্রে বাজাঁ ফরাসি নবকল্লোলের উপর গুরুত্বপূর্ণ প্রভাব ফেলেন। এই ফরাসি নামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে।
দুলাল দত্ত

দুলাল দত্ত( জন্ম ১৯২৫ –মৃত্যু ১৭ আগস্ট, ২০১০ কলকাতা) ভারতের পশ্চিমবঙ্গের রাজধানী কলকাতার বাংলা চলচ্চিত্র শিল্পের একজন স্বনামধন্য চলচ্চিত্র সম্পাদক। তিনি বিশিষ্ট চলচ্চিত্র পরিচালক সত্যজিত রায়ের চলচ্চিত্র সম্পাদনার জন্য বিশেষভাবে স্মরণীয়। দেবাত্র (১৯৫৫) পথের পাঁচালি (১৯৫৫) অপরিচিতা (১৯৫৬) আশা (১৯৫৬) আধারে আলো (১৯৫৭) পরশ পাথর (১৯৫৮) জলসাঘর (১৯৫৮) অপুর সংসার (১৯৫৯) দেবী (১৯৬০) তিন কন্যা (১৯৬১) রবীন্দ্রনাথ ঠাকুর (১৯৬১) কাঞ্চনজঙ্ঘা (১৯৬২) অভিযান (১৯৬২) মহানগর (১৯৬৩) চারুলতা (১৯৬৪) মহাপুরুষ (১৯৬৫) কাপুরুষ (১৯৬৫) নায়ক (১৯৬৬) চিড়িয়াখানা (১৯৬৭) বালিকা বঁধু (১৯৬৭) গুপী গাইন বাঘা বাইন (১৯৬৮) চারন কবি মুকুন্দদাস (১৯৬৮) অরণ্যের দিনরাত্রি (১৯৭০) সিকিম (১৯৭১) সীমাবদ্ধ (১৯৭১) The Inner Eye (১৯৭২) প্রতিদ্বন্দ্বী (১৯৭২) অশনি সংকেত (১৯৭৩) সোনার কেল্লা (১৯৭৪) জন অরণ্য (১৯৭৬) শতরঞ্জ কি খিলাড়ি (১৯৭৭) হীরক রাজার দেশে (১৯৮০) সদগতি (১৯৮১) (টেলিভিশন) পিকু (১৯৮১) (টেলিভিশন) ঘরে বাইরে (১৯৮৪) গণশত্রু (১৯৮৯) শাখা প্রশাখা (১৯৯০) গুপী বাঘা ফিরে এলো (১৯৯১) আগন্তুক (১৯৯১) উত্তরণ (১৯৯৪) টার্গেট (১৯৯৫) চিড়িয়াখানা (১৯৬৭) (শব্দ সম্পাদনা) বালিকা বঁধু (১৯৬৭) (ইংরেজি: The Young Wife) (শব্দ সম্পাদনা) বিভিন্ন সূত্রে তার জন্মের সাল এবং বয়স নিয়ে বিভিন্নতা দেখা যায়। কোথাও দাবী করা হয়েছে ৮৪ (IMDb), কোথাও ৮৫ (Indian Express), কোথাও ৮৬ (Telegraph) অথবা ৮৭ (Deccan Herald). ইন্ডিয়ান এক্সপ্রেস আরও দাবী করছে যে দত্তের জন্ম হয়েছিল চন্দননগরে। "Ray's editor with the magic touch"। The Times of India। ১৯ আগস্ট ২০১০। ২৬ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০১৩।  "Editor of Ray films dies"। The Telegraph (Calcutta)। ১৮ আগস্ট ২০১০। সংগ্রহের তারিখ ৫ ফেব্রুয়ারি ২০১৩।  "End of an era"। Deccan Herald। সংগ্রহের তারিখ ৫ ফেব্রুয়ারি ২০১৩।  Chatterji, Shoma A. (১৭ সেপ্টেম্বর ২০১০)। "The final Cut"। The Indian Express। ৯ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০১৩।
শর্শদি ইউনিয়ন

শর্শদি বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন। শর্শদি ইউনিয়নের আয়তন ২২.১৮ বর্গ কিলোমিটার। ২০১১ সালের আদমশুমারি অনুযায়ী শর্শদি ইউনিয়নের জনসংখ্যা ৩৯,০৮৭ জন। ফেনী সদর উপজেলার উত্তর-পশ্চিমাংশে শর্শদি ইউনিয়নের অবস্থান। এ ইউনিয়নের পূর্বে ধর্মপুর ইউনিয়ন, দক্ষিণ-পূর্বে ফেনী পৌরসভা, দক্ষিণে পাঁচগাছিয়া ইউনিয়ন, পশ্চিমে দাগনভূঞা উপজেলার সিন্দুরপুর ইউনিয়ন এবং উত্তরে কুমিল্লা জেলার চৌদ্দগ্রাম উপজেলার আলকরা ইউনিয়ন অবস্থিত। শর্শদি ইউনিয়ন ফেনী সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ। এ ইউনিয়নের গ্রামগুলো হল: জেরকাছাড় চোছনা দক্ষিণ আবুপুর দক্ষিণ খানেবাড়ি দাড়িপত্তি দারখী দেবীপুর ফতেহপুর গজারিয়া কান্দি ঘাগড়া জাহানপুর কুমিরা নোয়াবাদ নতুন খানেবাড়ি রামপুর রাস্তারখীল সফিয়াবাদ শর্শদি সিন্দুয়া সুন্দরপুর উত্তর খানেবাড়ি আবুপুর ২০১১ সালের আদমশুমারি অনুযায়ী শর্শদি ইউনিয়নের স্বাক্ষরতার হার ৫৮.০%। এ ইউনিয়নে ৪টি মাধ্যমিক বিদ্যালয় এবং ১৩টি প্রাথমিক বিদ্যালয় রয়েছে। প্রাথমিক বিদ্যালয় [[শর্শদি ইসলামিয়া দারুল উলুম মাদরাসা]] সানিডেল প্রিপারেটরী এন্ড হাই স্কুল উত্তর খানেবাড়ী রেজিস্টার্ড বেসরকারি প্রাথমিক বিদ্যালয় জেরকাছাড় রেজিস্টার্ড বেসরকারি প্রাথমিক বিদ্যালয় শর্শদি হাসমত আরা রেজিস্টার্ড বেসরকারি প্রাথমিক বিদ্যালয় নোয়াবাদ রেজিস্টার্ড বেসরকারি প্রাথমিক বিদ্যালয় রাস্তারখীল তৈয়াবের নেছা রেজিস্টার্ড বেসরকারি প্রাথমিক বিদ্যালয় আবুপুর সরকারি প্রাথমিক বিদ্যালয় মোহাম্মদ আলী বাজার সরকারি প্রাথমিক বিদ্যালয় জেরকাছাড় সরকারি প্রাথমিক বিদ্যালয় জাহানপুর সরকারি প্রাথমিক বিদ্যালয় ঘাগরা সরকারি প্রাথমিক বিদ্যালয় দেবীপুর সরকারি প্রাথমিক বিদ্যালয় ফতেহপুর সরকারি প্রাথমিক বিদ্যালয় শর্শদি সরকারি প্রাথমিক বিদ্যালয় ফতেহপুর ইসলামিয়া মাদরাসা। গিয়াস কামাল চৌধুরী সাবেক ঢাকা সংবাদদাতা, ভয়েস অফ আমেরিকা। শামছুদ্দিন চৌধুরী মানিক সাবেক বিচারপতি, আপিল বিভাগ, বাংলাদেশ সুপ্রীম কোর্ট। বেলাল চৌধুরী কবি ফিরোজ সাঁই সঙ্গীত শিল্পী ফেনী সদর উপজেলা স্বাস্থ্য কমপ্লেক্সে থেকে বাস, ট্যাক্সি, মোটর সাইকেল ও রিক্সা যোগে শর্শদি যাতায়াত করা যায়। খাল ও নদীর তালিকা বুড়িরদোনা খাল সূর্যমূখী খাল মার্টিন খাল হাট-বাজারের তালিকা মোহাম্মদ আলী বাজার শর্শদি বাজার শর্শদি শাহী মসজিদ মোহাম্মদ আলী চৌধুরী মসজিদ শর্শদি পরীর দীঘি ১।জনাব জানে আলম ভূইঁয়া, চেয়ারম্যান ২।জনাব গিয়াস উদ্দিন সাগর, মেম্বার। ৩।জনাব মোঃ খোকন, ইউনিয়ন কর ফেনী সদর উপজেলা ফেনী সদর থানা ফেনী জেলা "কমিউনিটি সিরিজ (ফেনী), বিবিএস" (পিডিএফ)। bbs.gov.bd। সংগ্রহের তারিখ ২০২২-১০-০১।  "প্রাথমিক বিদ্যালয়সমূহ, শর্শদি ইউনিয়ন"। dpe.gov.bd। ২০২২-০৯-২৭ তারিখে মূল থেকে আর্কাইভ করা। সংগ্রহের তারিখ ২০২২-১০-০১।  "খাল ও নদী, শর্শদি ইউনিয়ন"। amishaparaup.noakhali.gov.bd। সংগ্রহের তারিখ ২০২২-১০-০১।  "হাট-বাজারের তালিকা, শর্শদি ইউনিয়ন"। sarishadiup.noakhali.gov.bd। সংগ্রহের তারিখ ২০২২-১০-০১।
বরাহীপুর ইউনিয়ন

বরাহীপুর বাংলাদেশের ফেনী জেলার অন্তর্গত ফেনী সদর উপজেলার একটি সাবেক ইউনিয়ন। বরাহীপুর ইউনিয়ন ছিল ফেনী সদর উপজেলার ৩নং ইউনিয়ন পরিষদ। এ ইউনিয়নের সম্পূর্ণ অংশ ফেনী পৌরসভার অন্তর্ভুক্ত হওয়ায় বর্তমানে ইউনিয়ন পরিষদ কার্যক্রম বিলুপ্ত হয়ে গেছে। ফেনী পৌরসভা ফেনী সদর উপজেলা
মুন্সিরহাট ইউনিয়ন

মুন্সিরহাট ইউনিয়ন নামে বাংলাদেশে মোট ২টি ইউনিয়ন রয়েছে। যথা: মুন্সিরহাট ইউনিয়ন, চৌদ্দগ্রাম; (কুমিল্লা জেলা) মুন্সিরহাট ইউনিয়ন, ফুলগাজী; (ফেনী জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
বিলায়েত খাঁ

উস্তাদ বিলায়েত খাঁ বা পুরো নাম বিলায়েত হুসেন খাঁ (২৮ আগস্ট, ১৯২৮ – ১৩ মার্চ, ২০০৪ ) ছিলেন ভারতীয় শাস্ত্রীয় সঙ্গীতের বিখ্যাত বাঙালি সেতার বাদক তিনি উন্নত হস্তকৌশলের অধিকারী সেতারবাদক, নতুন সেতারবাজ ও শৈলীর নির্মাতা ও প্রচারক এবং নতুন ধরনের সেতারের আবিষ্কারক। বিলায়েত খাঁ'র জন্ম বৃটিশ ভারতের অধুনা বাংলাদেশের ময়মনসিংহ জেলার গৌরীপুরে। পিতা ছিলেন সেতারবাদক উস্তাদ এনায়েত খাঁ। বিলায়েতের দাদু ইমদাদ খানও ছিলেন খ্যাতনামা সঙ্গীতজ্ঞ। তিনি ছোটবেলায় পড়াশোনা করেছেন পিতার কাছে। ১৯৩৮ খ্রিস্টাব্দে পিতার মৃত্যুর পর তিনি শিক্ষা নেন মা বাশিরান বেগম, গায়িকা দিদিমা বান্দে হাসান খান এবং কাকা সুরবাহার বাদশাহ ওয়াহিদ খানের কাছে। দাদু ইমদাদ খান পূর্বে আগ্রার নিকট ইটাওয়া'য় থাকতেন। সেকারণে ইমদাদ খানের সঙ্গীতের পরিবার ইটাওয়া ঘরানা হিসাবে পরিচিত ছিল মোঘল আমলের ষষ্ঠ প্রজন্মের সঙ্গীতকারের প্রতিনিধি হিসাবে। বিলায়েত খাঁ প্রথমদিকে কণ্ঠশিল্পী হতে চেয়েছিলেন,কিন্তু তার মা পারিবারিক সেতার ঘরানার ধারা বজায় রাখতে চেয়েছিলেন। Profile of Vilayat Khan on Encyclopedia Britannica Retrieved 12 October 2020 "No Compromise in his Art (an interview with Vilayat Khan)"। The Hindu (newspaper)। ২৮ মার্চ ২০০৪। সংগ্রহের তারিখ ১২ অক্টোবর ২০২০।  অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯, পৃষ্ঠা ২৬৫,২৬৬ আইএসবিএন ৯৭৮-৮১-৭৯৫৫-২৯২-৬
শুভপুর ইউনিয়ন

শুভপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা: শুভপুর ইউনিয়ন, চৌদ্দগ্রাম; (কুমিল্লা জেলা) শুভপুর ইউনিয়ন, ছাগলনাইয়া; (ফেনী জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
রাধানগর ইউনিয়ন

রাধানগর ইউনিয়ন নামে বাংলাদেশে মোট ৬টি ইউনিয়ন রয়েছে। যথা: রাধানগর ইউনিয়ন, আটোয়ারী; (পঞ্চগড় জেলা) রাধানগর ইউনিয়ন, গোমস্তাপুর; (চাঁপাইনবাবগঞ্জ জেলা) রাধানগর ইউনিয়ন, ছাগলনাইয়া; (ফেনী জেলা) রাধানগর ইউনিয়ন, বদরগঞ্জ; (রংপুর জেলা) রাধানগর ইউনিয়ন, মেঘনা; (কুমিল্লা জেলা) রাধানগর ইউনিয়ন, রায়পুরা; (নরসিংদী জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।